CELEX: 32013R0591
Language: da
Date: 2013-05-29
Title: Rådets forordning (EU) nr. 591/2013 af 29. maj 2013 om fordeling af fiskerimuligheder i henhold til protokollen om fastsættelse af de fiskerimuligheder og den finansielle modydelse, der er omhandlet i aftalen mellem Den Europæiske Union og Republikken Elfenbenskysten (2013-2018)

22.6.2013   
            
            
               DA
            
            
               Den Europæiske Unions Tidende
            
            
               L 170/21
            
         RÅDETS FORORDNING (EU) Nr. 591/2013
   af 29. maj 2013
   om fordeling af fiskerimuligheder i henhold til protokollen om fastsættelse af de fiskerimuligheder og den finansielle modydelse, der er omhandlet i aftalen mellem Den Europæiske Union og Republikken Elfenbenskysten (2013-2018)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Rådet vedtog den 17. marts 2008 forordning (EF) nr. 242/2008 om indgåelse af en fiskeripartnerskabsaftale mellem Det Europæiske Fællesskab og Republikken Côte d’Ivoire (Republikken Elfenbenskysten) (1) (i det følgende benævnt »partnerskabsaftalen«).
            
         
               (2)
            
            
               Den 9. januar 2013 blev der paraferet en ny protokol til partnerskabsaftalen (i det følgende benævnt »den nye protokol«). Den nye protokol giver EU-fartøjer fiskerimuligheder i de farvande, som fiskerimæssigt hører ind under Republikken Elfenbenskystens højhedsområde eller jurisdiktion.
            
         
               (3)
            
            
               Rådet vedtog den 29. maj 2013 afgørelse 2013/303/EU (2) om undertegnelse og midlertidig anvendelse af den nye protokol.
            
         
               (4)
            
            
               Det bør fastlægges, hvordan fiskerimulighederne skal fordeles mellem medlemsstaterne i den nye protokols gyldighedsperiode.
            
         
               (5)
            
            
               Ifølge artikel 10, stk. 1, i Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande (3) underretter Kommissionen de berørte medlemsstater, hvis det viser sig, at de fiskeritilladelser eller de fiskerimuligheder, som Unionen har fået tildelt i henhold til en aftale, ikke udnyttes fuldt ud. Modtages der ikke svar inden udløbet af en frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Denne frist bør fastsættes.
            
         
               (6)
            
            
               For at sikre, at EU-fartøjerne kan fortsætte fiskeriet, er det i den nye protokol fastsat, at den anvendes midlertidigt fra den 1. juli 2013. Denne forordning bør derfor finde anvendelse fra samme dato —
            
         VEDTAGET DENNE FORORDNING:
   Artikel 1
   1.   De fiskerimuligheder, der er fastsat i protokollen om fastsættelse af de fiskerimuligheder og den finansielle modydelse, der er omhandlet i aftalen mellem Den Europæiske Union og Republikken Elfenbenskysten (2013-2018) (i det følgende benævnt »den nye protokol«), fordeles mellem medlemsstaterne som følger:
   
               Fartøjstype
            
            
               Medlemsstat
            
            
               Fiskerimuligheder
            
         
               Notfartøjer med fryseanlæg til tunfiskeri
            
            
               Spanien
            
            
               16
            
         
                
            
            
               Frankrig
            
            
               12
            
         
               Langlinefartøjer med flydeline
            
            
               Spanien
            
            
               7
            
         
                
            
            
               Portugal
            
            
               3
            
         2.   Forordning (EF) nr. 1006/2008 finder anvendelse, jf. dog partnerskabsaftalen.
   3.   Hvis de fiskerimuligheder, der er fastsat i den nye protokol, ikke opbruges med ansøgningerne om fiskeritilladelse fra de medlemsstater, der er nævnt i stk. 1, kan Kommissionen tage ansøgningerne om fiskeritilladelse fra andre medlemsstater i betragtning, jf. artikel 10 i forordning (EF) nr. 1006/2008.
   4.   Den frist, som medlemsstaterne i henhold til artikel 10, stk. 1, i forordning (EF) nr. 1006/2008 har til at bekræfte, at de ikke fuldt ud udnytter de fiskerimuligheder, der er tildelt i henhold til aftalen, fastsættes til ti hverdage fra den dato, hvor Kommissionen meddeler dem, at fiskerimulighederne ikke udnyttes fuldt ud.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. juli 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. maj 2013.
      
         
            På Rådets vegne
         
         R. BRUTON
         
            Formand
         
      
   
   
      (1)  EUT L 75 af 18.3.2008, s. 51.
   
      (2)  Se side 1 i denne EUT.
   
      (3)  EUT L 286 af 29.10.2008, s. 33.